एटलेटिको ला लिगाको तेस्रो स्थानमा उक्लियो
एटलेटिको म्याड्रिडले शनिबार राति घरमा रियल भालाडोलिडलाई १–० ले हरायो र स्पेनी ला लिगाको तेस्रो स्थानमा उक्लिन सफल रह्यो । खेलको निर्णायक गोल सब्स्टिच्युट भिटोलोले हेडबाट गरे ।
म्याड्रिड — एटलेटिको म्याड्रिडले शनिबार राति घरमा रियल भालाडोलिडलाई १–० ले हरायो र स्पेनी ला लिगाको तेस्रो स्थानमा उक्लिन सफल रह्यो । खेलको निर्णायक गोल सब्स्टिच्युट भिटोलोले हेडबाट गरे ।‘भार’ को निर्णयपछि उनको गोलले मान्यता पाएको थियो । बिनादर्शक पहिलोपल्ट वान्डा मेट्रोपोलिटानोमा खेलिरहेको एटलेटिको राम्रो प्रदर्शन गर्न सकेन् र एक गोलको जित निकाल्न सक्नु भाग्यमानी रह्यो ।जितपछि एटलेटिकोको ३० खेलबाट ५२ अंक भएको छ । यो चौथो स्थानमा रहेको सेभियासँग बराबरीको अंक हो । भालाडोलिड भने ३३ अंकमा १५ औं स्थानमा छ । यो रेलिगेसन क्षेत्र भन्दा सात अंक अगाडि हो । शनिबारका अन्य खेलमा एथलेटिको बिलबाओले रियल बेटिसलाई १–० र लेभान्टेले स्पनयोललाई ३–१ ले हरायो । गेटाफे र आइबरले १–१ को बराबरी खेले । 